ສະຫະລັດ ແລະ ຣັດເຊຍ ເລີ້ມການເຈລະຈາ ໜ້າຕໍ່ໜ້າ ລະດັບສູງ ກ່ຽວກັບສົງຄາມ ໃນ ຊີເຣຍ
ເຈົ້າໜ້າທີ່ສະຫະລັດ ບໍ່ໄດ້ໃຫ້ຄວາມສຳຄັນ ຕໍ່ການຄາດຫວັງ ກ່ຽວກັບຂໍ້ຕົກລົງ ເພື່ອໃຫ້ມີການຢຸດຍິງ ໃນທັນທີ.
ໃນຂະນະທີ່ ລັດຖະມົນຕີການຕ່າງປະເທດສະຫະລັດ ທ່ານ John Kerry ກຳລັງມຸ່ງໜ້າໄປເຈລະຈາອີກຮອບນຶ່ງ ກັບຄູ່ຕຳແໜ່ງຝ່າຍຣັດເຊຍ ທ່ານ Sergei Lavrov ພວກນັກການທູດທີ່ຕິດຕາມທ່ານ Kerry ພະຍາຍາມບໍ່ຢາກໃຫ້ມີການຄາດຫວັງກ່ຽວກັບການຕົກ ລົງກັນໃນເລື້ອງການຢຸດຍິງຢູ່ໃນຊີເຣຍ ເຈົ້າໜ້າທີ່ຄົນນຶ່ງກ່າວວ່າ “ພວກເຮົາບໍ່ສາມາດຄ້ຳປະກັນທີ່ວ່າ ພວກເຮົາຈະມີການຕົກລົງກັນໃນທີ່ສຸດໄດ້ ” ແຕ່ທ່ານ Kerry ທີ່ໄດ້ໂອ້ລົມທາງໂທລະສັບ ກັບລັດຖະມົນຕີ ການຕ່າງປະເທດຣັດເຊຍ ທ່ານ Sergei Lavrov ຢ່າງໜ້ອຍສີ່ເທື່ອໃນວັນພຸດແລະວັນພະຫັດວານນີ້ແມ່ນມີຄວາມເຫັນໄປໃນແງ່ດີ ພໍທີ່ຈະບິນກັບຄືນໄປປະເທດສະວິດເຊີແລນອີກ ຕໍ່ອັນທີ່ຄາດກັນວ່າຈະເປັນການເຈລະຈາຫລາຍກວ່ານຶ່ງມື້ ບັນຫາທີ່ຄ້າງຄາມາໄດ້ຫລາຍມື້ແລ້ວ ແມ່ນໄດ້ບັນລະຍາຍໂດຍເຈົ້າໜ້າທີ່ສະຫະລັດວ່າ ເປັນເລື້ອງເທັກນິກ ຊຶ່ງນຶ່ງໃນນັ້ນ ຕາມທີ່ໄດ້ມີການເປີດເຜີຍກໍແມ່ນພົວພັນກັບການຄ້ຳ ປະກັນວ່າ ຈະບໍ່ມີການປິດລ້ອມ ເມືອງ Aleppo ອີງຕາມເຈົ້າໜ້າທີ່ ຄົນທີສອງ ຂອງກະ ຊວງຕ່າງປະເທດສະຫະລັດ ທີ່ກ່າວຕໍ່ພວກນັກຂ່າວຢູ່ເທິງເຮືອບິນຂອງທ່ານ Kerry “ມັນບໍ່ພຽງແຕ່ ຢຸດຍິງກັນເທົ່ານັ້ນ” ທ່ານກ່າວ ໂດຍໃຫ້ການອະທິບາຍວ່າ ເປົ້າໝາຍທີ່ ໃຫຍ່ກວ່ານັ້ນກໍຄື ແຜ້ວທາງໄປສູ່ຂັ້ນຕອນ ການໂອນອຳນາດ ໃຫ້ແກ່ຄະນະນຳພາຊຸດ ໃໝ່ຢູ່ໃນຊີເຣຍຫລັງຈາກຢຸດຍິງແລ້ວ ມີຄວາມຫວັງໄປໃນແງ່ດີທີ່ວ່າການຢຸດຍິງແບບຍືນຍົງໃນທົ່ວປະເທດແມ່ນເປົ້າໝາຍໃນ ທັນທີທັນໃດ ດັ່ງທີ່ໄດ້ກ່າວເນັ້ນໜັກຊ້ຳແລ້ວຊ້ຳອີກ ໂດຍເຈົ້າໜ້າທີ່ກະຊວງການຕ່າງປະເທດສາມາດຢູ່ລອດໄດ້ພຽງຊົ່ວເວລາໃດນຶ່ງເທົ່ານັ້ນ ຊີເຣຍໄດ້ແຕກອອກເປັນກ້ອນເປັນກຸ່ມຫລັງຈາກສົງຄາມກາງເມືອງຫ້າປີ ມີກອງກຳລັງ ຂອງຫລາຍໆຈຸ ທີ່ຍັງເປັນຄຳຖາມຢູ່ກ່ຽວກັບຄວາມຈົງຮັກພັກດີແລະລະບຽບວິໄນຕໍ່ກັນ ນອກເໜືອໄປຈາກອັນທີ່ເອີ້ນວ່າກຸ່ມລັດອິສລາມ ທີ່ບໍ່ເຊື່ອຟັງໃຜນັ້ນ ຣັດເຊຍຕ້ອງການຢາກໃຫ້ປະທານາທິບໍດີ Bashar al-Assad ກຳອຳນາດຕໍ່ໄປຂະນະ ທີ່ພວກຕໍ່ຕ້ານນິຍົມແນວທາງປານກາງ ແລະເທີກີຢືນຢັດວ່າ ຈະບໍ່ມີການຕົກລົງໂອນອຳ ນາດທີ່ຈະໃຫ້ທ່ານ Assad ຢູ່ໃນຕຳແໜ່ງຕໍ່ໄປຕື່ມອີກບໍ່ວ່າໄວຫຼືຊ້າ